Nr. C 24/20 De Europæiske Fællesskabers Tidende 1.2.90 
Forslag til Rådets direktiv om 11. ændring af direktiv 76/769/EØF om indbyrdes tilnærmelse af 
medlemsstaternes administrativt eller ved lov fastsatte bestemmelser om begrænsning af 
markedsføring og anvendelse af visse farlige stoffer og præparater 
KOM(89) 665 endelig udg. — SYN 239 
(Forelagt af Kommissionen den 22. januar 1990) 
(90/C 24/15) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det et nødvendigt at indføre foranstaltninger med 
henblik på en gradvis gennemførelse af det indre marked 
i løbet af en periode, som udløber den 31. december 
1992; det indre marked udgør et område uden indre 
grænser, hvor den frie bevægelse af varer, personer, 
tjenesteydelser og kapital er sikret; 
ved Rådets direktiv 76/769/EØF ('), senest ændret ved 
direktiv 85/610/EØF (2), som det med hensyn til PCB 
og PCT'er blev ændret ved direktiv 85/467/EØF (3), 
blev der indført strenge begrænsninger for markedsfø­
ring og anvendelse af PCB'er og PCT'er som følge af 
risikoen for mennesker og miljø; 
der er udviklet adskillige erstatningsprodukter for 
PCB'er, og nogle af disse udgør — selv om de er mindre 
farlige for mennesker og miljø end PCB'er/PCT'er — 
ikke desto mindre en potentielt høj risiko for mennesker 
og miljø; 
det er derfor nødvendigt at begrænse markedsføring og 
anvendelse af disse erstatningsprodukter; 
stoffet med handelsnavnet Ugilec 141 har været på 
markedet siden 1981, og dette stof eller præparater inde­
holdende dette stof anvendes for tiden som en dielektrisk 
væske i kondensatorer og transformere og som en 
hydraulisk væske i kulminer. Det erkendes, at dette stof 
er mindre farligt for mennesker og miljø end de PCB'er, 
det var beregnet på at erstatte; dette stof udgør på grund af sin økotoksicitet, persistens 
og sit bioakkumulationspotentiel en høj risiko for 
miljøet. Der er allerede dokumenteret en betydelig miljø­
forurening i nærheden af miner, som anvender dette stof 
som hydraulisk væske, og i tilfælde af brand, som invol­
verer udstyr indeholdende dette stof, kan der afgives 
meget giftige stoffer til omgivelserne. En eventuel bort­
skaffelse af Ugilec 141 vil kræve specielle procedurer; 
stoffet med handelsnavnet Ugilec 121, som er et nyt stof, 
er blevet meddelt den 15. marts 1984 i overensstemmelse 
med Rådets direktiv 79/831/EØF (4) og kan derfor 
markedsføres i hele Fællesskabet; dette stof har lignende 
egenskaber og adfærd og ønskedes anvendt til lignende 
formål som Ugilec 141, og fabrikanten har senere frivil­
ligt trukket det tilbage fra markedet; det vil være 
nødvendigt at indføre restriktive foranstaltninger for at 
sikre, at stoffet eller præparater indeholdende dette stof 
ikke genindføres på fællesmarkedet på et senere tids­
punkt; 
stoffet DBBT, som også er et nyt stof, blev meddelt i 
overensstemmelse med direktiv 79/831EØF den 26. 
februar 1988 og kan derfor markedsføres inden for hele 
Fællesskabet; det påtænkte anvendelsesformål for dette 
stof enten alene eller i et præparat er som hydraulisk 
væske i kulminer, og en sådan anvendelse kan forventes 
at resultere i en betydelig miljøforurening; som følge af 
stoffets økotoksicitet, persistens og bioakkumulationspo­
tentiel indebærer det en potentielt høj risiko for miljøet, 
og der bør indføres begrænsende foranstaltninger, inden 
det bliver indført overalt inden for Fællesskabet; 
der findes allerede effektive erstatningsprodukter eller 
alternative fremgangsmåder, som gør den fortsatte 
anvendelse af disse tre stoffer unødvendig; 
visse medlemsstater har allerede indført begrænsninger 
for anvendelse og markedsføring af ovennævnte stoffer 
eller af præparater, som indeholder disse stoffer; disse 
begrænsninger indvirker direkte på det indre markeds 
oprettelse og funktion, hvorfor det er nødvendigt at 
foretage en indbyrdes tilnærmelse af medlemsstaternes 
lovgivning på området og følgelig ændre bilaget til 
direktiv 76/769/EØF — 
(') EFT nr. L 262 af 27. 9. 1976, s. 201. 
(2) EFT nr. L 375 af 31. 12. 1985, s. 1. 
C) EFT nr. L 269 af 11. 10. 1985, s. 56. (4) EFT nr. L 259 af 15. 10. 1979, s. 10. 
1. 2. 90 De Europæiske Fællesskabers Tidende Nr. C 24/21 
UDSTEDT FØLGENDE DIREKTIV: 
Artikel 1 
Følgende punkter indsættes i bilag 1 til direktiv 76/769/EØF: 
»Betegnelse for stoffet, stofgruppen eller 
præparatet 
— 25 Monomethyltetrachlorodiphenyl-
methan 
Handelsnavn Ugilec 141 
Cas nr. 76253-60-6 
— 26 Monomethyldichlorodiphenyl-
methan 
Handelsnavn Ugilec 121, 
Ugilec 21 
Cas. nr. ukendt 
— 27 Monomethyldibromodiphenyl-
methan 
Handelsnavn DBTT 
Cas. nr. 99688-47-8 Begrænsninger 
Fra den ... (tre år efter datoen for vedtagelsen af dette 
direktiv) forbydes markedsføring og anvendelse af dette stof 
og præparater indeholdende dette stof. Denne bestemmelse 
finder ikke anvendelse: 
1) for anlæg og maskineri, som allerede var i brug den . . . 
(tre år efter datoen for vedtagelsen af dette direktiv), indtil 
sådanne anlæg og sådant maskineri bortskaffes, eller indtil 
dets levetid udløber. 
2) for vedligeholdelse af anlæg og maskineri, som allerede var 
i brug den . . . (tre år efter datoen for vedtagelsen af dette 
direktiv). 
Fra den . . . (tre år efter datoen for vedtagelsen af dette 
direktiv) forbydes brugthandel med dette stof, præparater 
indeholdende dette stof og anlæg/maskineri indeholdende 
dette stof. 
Markedsføring og anvendelse af dette stof og af præparater 
indeholdende dette stof forbydes. 
Markedsføring og anvendelse af dette stof og af præparater 
indeholdende dette stof forbydes. 
Artikel 2 
1. Medlemsstaterne træffer de nødvendige foranstaltninger for at efterkomme dette direktiv 
senest den ... (et år efter datoen for vedtagelsen af dette direktiv). De underretter straks 
Kommissionen herom. 
2. Medlemsstaterne meddeler Kommissionen teksten til de nationale retsforskrifter, som de 
udsteder på det område, der er omfattet af dette direktiv. 
3. De i henhold til stk. 1 vedtagne bestemmelser skal indeholde en udtrykkelig henvisning til 
dette direktiv. 
Artikel 3 
Dette direktiv er rettet til medlemsstaterne.